Эдгээрийн аль нь хамгийн бага нүүрс ус агуулдаг вэ?
Энэ талх уу?
Энэ аяга будаа юу?
Эсвэл энэ лаазтай ундаа юу?
Энэ нь төөрөгдүүлэх асуулт.
Эдгээр нь өөх, эрдэс, тэжээллэг чанарын хувьд ялгаатай ч
нүүрс усны хувьд бараг л ялгаагүй.
Тэгвэл энэ нь бидний хооллолтод хэрхэн нөлөөлөх вэ?
Нүүрс ус нь чихрийн нэг төрөл ба
сахар гаргахын тулд таны биеийн задалдаг молекулын нэр юм.
Нүүрс ус нь бүтцээсээ хамаарч энгийн эсвэл нийлмэл байж болно.
Энэ бол энгийн сахар буюу моносахарид.
Глюкоз, фруктоз, галактоз нь энгийн сахар.
Хоёрыг нь холбовол дисахарид болох
лактоз, малтоз, сахарозыг гаргана.
Нийлмэл нүүрс ус нь
гурав эсвэл түүнээс олон сахар хоорондоо нийлснийг хэлнэ.
Гурваас арав хүртэл холбоотой сахарыг
олигосахарид гэнэ.
Арваас олон бол полисахарид.
Хоол боловсруулах үед
таны бие эдгээр нийлмэл нүүрс усыг задалж
моносахарид блокуудад хуваан
үүнийг нь эс энерги болгон ашигладаг.
Иймд нүүрс усаар арвин хоол идэхэд
цусан дах сахар цайны халбага орчим хэмжээгээр нэмэгдэнэ.
Гэвч хоол боловсруулах систем бүх нүүрс усанд адил хариу үзүүлдэггүй.
Цардуул, эслэгийг бодоод үзье.
Хоёулаа полисахарид ба
ургамлын гаралтай.
Хоёул зуугаас мянга хүртэл моносахаридаас бүтдэг ч
тэдний ондоо холбоос нь
бидний биед өөрөөр нөлөөлдөг.
Ургамал нь энергиэ үндэс болон үрэндээ цардуул хэлбэрээр хадгалж
глюкозын молекулууд альфа холбоосоор нийлснийг
хоол боловсруулахад оролцдог фермент хялбархан задалж чадна.
Харин эслэгийн моносахаридууд бета холбоостой учир
таны бие задалж чадахгүй.
Эслэг нь мөн зарим цардуулыг саатуулж, задруулдаггүй ба
үүнийг тэсвэртэй цардуул гэнэ.
Иймд жигнэмэг, цагаан талх зэрэг цардуул ихтэй бүтээгдэхүүн
амархан боловсорч
глюкозыг их хэмжээгээр цусанд ялгаруулдаг нь
их глюкозтой ундаа уухтай яг адил юм.
Эдгээр хүнс нь өндөр гликемик индекстэй ба
энэ нь цусан дах сахарын хэмжээг хэр их нэмэгдүүлж байгааг харуулдаг.
Газтай ундаа, цагаан талх нь ойролцоо үзүүлэлттэй байгаа нь
цусан дах сахарыг ижил хэмжээгээр нэмэгдүүлдэг гэсэн үг.
Эслэг ихтэй ногоо, жимс, бүхэл үр зэргийг идэх үед
тэдгээр задардаггүй бета холбоос нь цусанд нийлэх глюкозыг удаашруулдаг.
Эдгээр хүнс нь бага гликемик индекстэй ба
өндөг, бяслаг, мах зэрэг нь хамгийн бага индекстэй байдаг.
Сахар нь хоол боловсруулах системээс цусны эргэлтэнд нийлэхэд
бие нь эдгээрийг эдүүд рүү зөөвөрлөж
улмаар боловсруулж, энерги болгон ашиглах боломжтой болдог.
Нойр булчирхайн ялгаруулдаг инсулин гэх гормон нь
биеийн сахарыг зохицуулдаг гол багаж юм.
Хоол идсэний дараа цусан дах сахар нэмэгдэхэд
инсулин ялгагдаж цусанд нэмэгддэг.
Энэ нь булчин болон өөхний эсүүдэд глюкозыг нэвтрүүлж
сахарыг энерги болгох урвалыг эхлүүлдэг.
Нэгж инсулины цусан дах сахарыг багасгах хэмжээ нь
инсулины мэдрэг байдлыг ойлгоход бидэнд тусална.
Нэгж инсулины цусан дах сахарыг багасгах хэмжээ их байх тусам
та инсулинд илүү мэдрэг байна гэсэн үг.
Мэдрэгшил нь буурахыг инсулинд тэсвэртэй байдал гэнэ.
Нойр булчирхай инсулин ялгаруулсан ч
эсүүд ялангуяа булчингын эсүүд хариу үзүүлэх нь багасна.
Ингээд цусан дах сахар багасахгүй,
харин цусан дах инсулин ихэссээр байна.
Урт хугацаанд нүүрс усыг их хэмжээгээр хэрэглэх нь
инсулинд тэсвэртэй болгож магадгүй ба
эрдэмтэд энэ нь улмаар
бодисын солилцооны хам шинжийн үүсвэр болдог гэж үздэг.
Энэ хам шинж нь
цусан дах сахрын хэмжээ ихсэх,
бэлхүүсний тойрог нэмэгдэх,
даралт ихсэх шинж тэмдгээр илэрнэ.
Мөн бусад өвчнүүд болох
зүрх судасны эмгэг,
чихрийн шижингийн эрсдэлийг нэмдэг.
Үүний тархалт нь дэлхий даяар нэмэгдсээр байна.
АНУ-ын хүн амын 32% нь бодисын солилцооны хам шинжтэй.
Таны хооллолтод эргээд оръё.
Хоол амттай эсэхээс үл хамааран сахар нь сахар хэвээр байх ба
хэт их нүүрс ус нь асуудал үүсгэнэ.
Иймд та идэх гэж буй
паста, суши, пита, буррито бургерийн хачиртай талхаа азнаарай.